**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 310/2017**

**ΑΔΑ:** ΩΩΣΑΩΨΑ-1ΒΕ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 28ο/2017 Της 5Ης ΙΟΥΝΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη πρακτικού για την παραλαβή της μελέτης: ΜΠΕ του έργου: Γεφύρωση του ποταμού Αράχθου στο ύψος του Τριγώνου με τις απαιτούμενες προσβάσεις ’’**

Στην Άρτα, σήμερα, ημέρα Τρίτη 06-06-2017 και ώρα 13:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **19998/02-06-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**  **1. Ζέρβας Κων/νος**  **(Πρόεδρος)**  **2. Κοσμάς Ηλίας**  **3. Παπαϊωάννου Κων/νος**  **4. Χαρακλιάς Κων/νος**  **5. Βλάχος Μιχαήλ** | **ΑΠΟΝΤΕΣ**  **1.Τσιρογιάννης Χρήστος**  **2. Σιαφάκας Χριστόφορος**  **3.Βασιλάκη-Μητρογιώργου**  **Βικτωρία**  **4.Λιλής Γεώργιος** |

Στη συνεδρίαση παραβρέθηκαν ως ειδικώς προσκεκλημένος Ο Γενικός Γραμματέας κ. Σερβετάς Ηλίας.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Λόγω απουσίας Προέδρου και Αντιπροέδρου καθήκοντα Προέδρου εκτελεί ο Πλειοψηφών Σύμβουλος κ. Ζέρβας Κων-νος

Η επιτροπή έκανε δεκτή πρόταση του Προέδρου της να συζητηθούν ( 6 ) έκτακτα θέμα.

Ο κ. Πρόεδρος εισηγούμενος το 11**ο** τακτικόθέμα: **Έγκριση ή μη πρακτικού για την παραλαβή της μελέτης: ΜΠΕ του έργου: Γεφύρωση του ποταμού Αράχθου στο ύψος του Τριγώνου με τις απαιτούμενες προσβάσεις** έθεσε υπόψη της Επιτροπής την εισήγηση της ΤΥΔ η οποία έχει ως εξής: Με την αριθμ. 358/2015 Απόφαση Οικονομικής Επιτροπής Δήμου Αρταίων ανατέθηκε η μελέτη «Εκπόνηση ΜΠΕ του έργου Γεφύρωση του ποταμού Αράχθου στο ύψος του Τριγώνου με τις απαιτούμενες προσβάσεις» στην μελετήτρια κα Αναστασία Γρίβα.

Στις 18-12-2015 υπογράφηκε η με αριθμ. 43968 Σύμβαση για την εκπόνηση της παραπάνω μελέτης, μεταξύ του Δήμου Αρταίων και της παραπάνω μελετήτριας.

Με την αριθμ. 3935/5-2-2016 αίτηση της η μελετήτρια κατέθεσε εμπρόθεσμα τη μελέτη. Λήφθηκε η με αριθμ. 51517/13-4-2017 Απόφαση Γενικού Γραμματέα Αποκεντρωμένης Διοίκησης Ηπείρου - Δυτικής Μακεδονίας Έγκρισης Περιβαλλοντικών όρων (ΑΕΠΟ) που αφορά το έργο «Γεφύρωση του ποταμού Αράχθου στο ύψος του Τριγώνου με τις απαιτούμενες προσβάσεις στο Δήμο Αρταίων, με φορέα του έργου το Δήμο Αρταίων. Μετά από τα παραπάνω εκδόθηκε η αριθμ. 19358/31-5-2017 εγκριτική απόφαση και βεβαίωση περαίωσης από την Υπηρεσία μας.

Κατόπιν των παραπάνω παρακαλούμε για την παραλαβή από την Οικονομική Επιτροπή της μελέτης «Εκπόνηση ΜΠΕ του έργου Γεφύρωση του ποταμού Αράχθου στο ύψος του Τριγώνου με τις απαιτούμενες προσβάσεις».

Ακολούθησε διαλογική συζήτηση και στη συνέχεια ο κ. πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και το από 1-6-2017 πρακτικό της Επιτροπής διαγωνισμού και γενομένης ψηφοφορίας κατά την οποία οι κ.κ. Παπαϊωάννου και Κοσμάς ψήφισαν Λευκό

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει και παραλαμβάνει σύμφωνα με το ιστορικό της παρούσης την μελέτη: **ΜΠΕ του έργου: Γεφύρωση του ποταμού Αράχθου στο ύψος του Τριγώνου με τις απαιτούμενες προσβάσεις** που συντάχθηκε από την μελετήτρια κα **Αναστασία Γρίβα**  ύστερα από την αριθμ. 358/2015 Α.Ο.Ε.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 310/2017**

**Ο ΠΛΕΙΟΨΗΦΩΝ ΣΥΜΒΟΥΛΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΖΕΡΒΑΣ ΚΩΝΣΤΑΝΤΙΝΟΣ**

***Ακριβές Αντίγραφο***

*Άρτα αυθημερόν*

*Με εντολή*

*Ο Υπάλληλος*

***Γ. Ντεκουμές***