**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 303/2017**

**ΑΔΑ:** 6ΞΦΓΩΨΑ-ΨΦΥ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 28ο/2017 Της 5Ης ΙΟΥΝΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης με τίτλο: Περισυλλογή και περίθαλψη αδέσποτων ζώων** **και διάθεσης πίστωσης** **’’**

Στην Άρτα, σήμερα, ημέρα Τρίτη 05-06-2017 και ώρα 13:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **19998/02-06-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**  **1. Ζέρβας Κων/νος**  **(Πρόεδρος)**  **2. Κοσμάς Ηλίας**  **3. Παπαϊωάννου Κων/νος**  **4. Χαρακλιάς Κων/νος**  **5. Βλάχος Μιχαήλ** | **ΑΠΟΝΤΕΣ**  **1.Τσιρογιάννης Χρήστος**  **2. Σιαφάκας Χριστόφορος**  **3.Βασιλάκη-Μητρογιώργου**  **Βικτωρία**  **4.Λιλής Γεώργιος** |

Στη συνεδρίαση παραβρέθηκαν ως ειδικώς προσκεκλημένος Ο Γενικός Γραμματέας κ. Σερβετάς Ηλίας.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Λόγω απουσίας Προέδρου και Αντιπροέδρου καθήκοντα Προέδρου εκτελεί ο Πλειοψηφών Σύμβουλος κ. Ζέρβας Κων-νος

Η επιτροπή έκανε δεκτή πρόταση του Προέδρου της να συζητηθούν ( 6 ) έκτακτα θέμα.

Ο Πρόεδρος εισηγούμενος το 4ο τακτικό θέμα: **Έγκριση πραγματοποίησης δαπάνης με τίτλο: Περισυλλογή και περίθαλψη αδέσποτων ζώων και διάθεση πίστωσης** έθεσε υπόψη την εισήγηση της υπηρεσίας η οποία αναφέρει τα εξής: Ο Δήμος μας, στα πλαίσια των υποχρεώσεων του, βάσει του άρθρου 46, του Ν. 4235/2014, εφαρμόζει πρόγραμμα διαχείρισης αδέσποτων ζώων συντροφιάς. Τα ζώα αφού περισυλλέγονται από εξειδικευμένο και έμπειρο σε θέματα αιχμαλωσίας ζώων, συνεργείο, μεταφέρονται στον ιδιώτη κτηνίατρο για περίθαλψη (στείρωση, εμβολιασμούς, ηλεκτρονική ταυτοποίηση και λοιπές θεραπείες εφόσον απαιτούνται) και μετά στο καταφύγιο αδέσποτων ζώων συντροφιάς του Δήμου μας, όπου και φιλοξενούνται μέχρι να υιοθετηθούν ή να επανενταχθούν στο φυσικό τους περιβάλλον. Στο καταφύγιο, τα φιλοξενούμενα ζώα δέχονται επιπλέον περίθαλψη μετά από τακτικές επισκέψεις του συμβεβλημένου κτηνίατρου, προκειμένου να ελέγχεται η υγεία τους καθώς και η εμφάνιση τυχόν μεταδοτικών προς τα ζώα ασθενειών.

Στον οικονομικό προϋπολογισμό έτους 2017, υπάρχει ήδη εγγεγραμμένη η πίστωση Κ.Α. 70-6162.003 «Περισυλλογή και περίθαλψη αδέσποτων ζώων συντροφιάς», η οποία έχει ενισχυθεί με το ποσό των 13.124,82€ μετά από επιχορήγηση του Υπουργείου Αγροτικής Ανάπτυξης και Τροφίμων για δράσεις διαχείρισης αδέσποτων ζώων συντροφιάς από τους Δήμους, μεταξύ των οποίων περιλαμβάνεται, με Υπουργική Απόφαση, και ο Δήμος Αρταίων.

Έχοντας λοιπόν υπόψη :

1. Τις διατάξεις του άρθρου 4 του Π.Δ. 80/2016 (ΦΕΚ 145/5-8-2016, τεύχος Α΄).
2. Την με αριθμ. πρωτ. 6436/18-1-2017 Απόφαση Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας για την επικύρωση του προϋπολογισμού και του ολοκληρωμένου σχεδίου δράσης, οικονομικού έτους 2017, του Δήμου Αρταίων, Π.Ε. Άρτας.
3. Την ενίσχυση της ήδη εγγεγραμμένης πίστωσης με Κ.Α. 70-6162.003 «Περισυλλογή και περίθαλψη αδέσποτων ζώων συντροφιάς», με το ποσό των 13.124,82€ για την οποία έχει ήδη προηγηθεί αναμόρφωση προϋπολογισμού.
4. Την αριθμ. 9/2017 τεχνική έκθεση της Δ/νσης Τοπικής Οικονομικής Ανάπτυξης-Γεωργίας-Κτηνοτροφίας & Αλιείας.
5. Το με αριθμ. πρωτ. 18013/24-5-2017 (17REQ006227342) πρωτογενές αίτημα της υπηρεσίας μας.
6. Το ότι η δαπάνη θα ολοκληρωθεί εντός του οικονομικού έτους 2017.

Ζητούμε από την Οικονομική Επιτροπή του Δήμου Αρταίων, ως διατάκτη της ανάληψης υποχρέωσης, την έγκριση πραγματοποίησης της δαπάνης με τίτλο **Κ.Α.70.6162.003 : «Περισυλλογή και περίθαλψη αδέσποτων ζώων συντροφιάς», ποσού 13.113,00€ (με το ΦΠΑ 24%) για το έτος 2017 και την έγκριση διάθεσης πίστωσης.**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας και γενομένης ψηφοφορίας κατά την οποία Οι κ.κ. Παπαϊωάννου και Κοσμάς ψήφισαν Λευκό

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης την πραγματοποίηση της δαπάνης με τίτλο: **Περισυλλογή και περίθαλψη αδέσποτων ζώων συντροφιάς»,** του **Κ.Α 70.6162.003 ποσού 13.113,00€ (με το ΦΠΑ 24%) για το έτος 2017**.

**Β.** Εγκρίνει τη διάθεση πίστωσης του **Κ.Α.** **70-6162.003** ποσού **13.113,00€** για το σκοπό αυτό

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 303/2017**

**Ο ΠΛΕΙΟΨΗΦΩΝ ΣΥΜΒΟΥΛΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΖΕΡΒΑΣ ΚΩΝΣΤΑΝΤΙΝΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*