**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 295/2017**

**ΑΔΑ:** 7ΦΧΨΩΨΑ-ΘΙΛ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 28ο/2017 Της 5Ης ΙΟΥΝΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού δημοπρασίας του έργου: Επισκευές και επεκτάσεις τσιμεντόστρωτων οδοστρωμάτων Δήμου Αρταίων ’’**

Στην Άρτα, σήμερα, ημέρα Τρίτη 06-06-2017 και ώρα 13:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **19998/02-06-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**  **1. Ζέρβας Κων/νος**  **(Πρόεδρος)**  **2. Κοσμάς Ηλίας**  **3. Παπαϊωάννου Κων/νος**  **4. Χαρακλιάς Κων/νος**  **5. Βλάχος Μιχαήλ** | **ΑΠΟΝΤΕΣ**  **1.Τσιρογιάννης Χρήστος**  **2. Σιαφάκας Χριστόφορος**  **3.Βασιλάκη-Μητρογιώργου**  **Βικτωρία**  **4.Λιλής Γεώργιος** |

Στη συνεδρίαση παραβρέθηκαν ως ειδικώς προσκεκλημένος Ο Γενικός Γραμματέας κ. Σερβετάς Ηλίας.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Λόγω απουσίας Προέδρου και Αντιπροέδρου καθήκοντα Προέδρου εκτελεί ο Πλειοψηφών Σύμβουλος κ. Ζέρβας Κων-νος

Η επιτροπή έκανε δεκτή πρόταση του Προέδρου της να συζητηθούν ( 6 ) έκτακτα θέμα.

Ο κ. Πρόεδρος εισηγούμενος το 2**ο** έκτακτοθέμα: **Έγκριση ή μη πρακτικού δημοπρασίας του έργου: Επισκευές και επεκτάσεις τσιμεντόστρωτων οδοστρωμάτων Δήμου Αρταίων** έθεσε υπόψη της Επιτροπής διαγωνισμού το οποίο έχει ως εξής: Στην Άρτα και στα Γραφεία της ΔΤΥ, σήμερα την 1η Ιουνίου 2017, ημέρα Πέμπτη και ώρα 10:00 πμ συνήλθε σε συνεδρίαση η Επιτροπή Διαγωνισμού του έργου «Επισκευές και επεκτάσεις τσιμεντόστρωτων οδοστρωμάτων Δήμου Αρταίων», αποτελούμενη από τους: Ευαγγελία Γκανιάτσα ως Πρόεδρο, Αγορίτσα Κοντοστέργιου και Ευάγγελο Γιαμούρη ως μέλη, όπως συγκροτήθηκε με την αριθ. 390/2016 απόφαση της Οικονομικής Επιτροπής, για να προβεί στον έλεγχο των δικαιολογητικών που υπέβαλλε η προσωρινή ανάδοχος «ΜΗΤΡΟΓΕΩΡΓΟΥ ΜΑΡΙΝΑ» του ανωτέρω έργου.

Η Επιτροπή αφού έλαβε υπ΄ όψη:

1. Την αριθ. 254/2017 Απόφαση της Οικονομικής Επιτροπής για την έγκριση του πρακτικού της δημοπρασίας που διενεργήθηκε στις 2 Μαΐου 2017.
2. Το αρ. πρωτ. 18418/25-5-2017 έγγραφο του Δήμου Αρταίων προς τον προσωρινό ανάδοχο για προσκόμιση δικαιολογητικών
3. Το αρ. πρωτ. 18540/26-5-2017 έγγραφο του αναδόχου για την υποβολή δικαιολογητικών
4. Την παρ. 6 του άρθρου 103 του Ν.4412/2016

Διενήργησε τον έλεγχο των δικαιολογητικών που υπέβαλλε ο προσωρινός ανάδοχος σύμφωνα με τα οποία αποδεικνύεται η μη συνδρομή των λόγων αποκλεισμού του, οπότε η Επιτροπή γνωμοδοτεί υπέρ της κατακύρωσης της σύμβασης του έργου «Επισκευές και επεκτάσεις τσιμεντόστρωτων οδοστρωμάτων Δήμου Αρταίων» στην εταιρεία «ΜΗΤΡΟΓΕΩΡΓΟΥ ΜΑΡΙΝΑ».

Ακολούθησε διαλογική συζήτηση και στη συνέχεια ο κ. πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και το από 1-6-2017 πρακτικό της Επιτροπής διαγωνισμού και γενομένης ψηφοφορίας κατά την οποία οι κ.κ. Παπαϊωάνου και Κοσμάς ψήφισαν Λευκό.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης το πρακτικό της επιτροπής διαγωνισμού για το έργο : **Επισκευές και επεκτάσεις τσιμεντόστρωτων οδοστρωμάτων Δήμου Αρταίων** και ανακηρύσσει την Μητρογεώργου Μαρίνα ως οριστική ανάδοχο με ποσοστό έκπτωσης **30%**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 295/2017**

**Ο ΠΛΕΙΟΨΗΦΩΝ ΣΥΜΒΟΥΛΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΖΕΡΒΑΣ ΚΩΝΣΤΑΝΤΙΝΟΣ**

***Ακριβές Αντίγραφο***

*Άρτα αυθημερόν*

*Με εντολή*

*Ο Υπάλληλος*

***Γ. Ντεκουμές***